પોલીસે ચાંદલોડિયા, રાણીપ, શાહીબાગ વિસ્તારના રહીશ નવ જુગારીઓની પૂછપરછ કરતાં અલ્પેશ ઠાકોરના મકાનમાં રમાડાતા જુગારનો સંચાલક ભરત ઉર્ફે સુખી અંબાલાલ ઠાકોર હોવાની વિગતો મળી હતી. પોલીસે Rs 40000 ઉપરાંત નવ મોબાઈલ ફોન, ત્રણ વાહનો મળી ૧.૨૦ લાખનો મુદ્દામાલ કબજે કર્યો છે. ભરત સુખી અને અલ્પેશ સોમાજી ઠાકોરને ‘વોન્ટેડ’ દર્શાવાયાં છે. ચાંદલોડિયા વિસ્તારમાં બ્રિજ નીચેના વિસ્તારમાં ભરત ઠાકોર ઉપર ‘સુખી’નું એવું સામ્રાજ્ય છે કે સોલા પોલીસ તેની ઉપર કાર્યવાહી કરતા ડરતી આવી છે. અગાઉ સોલા પોલીસ સ્ટેશનમાં જ પોલીસ સાથે ગેરવર્તાવ માટે ‘સુખી’ ચર્ચાસ્પદ બન્યો હતો. તો, પોલીસ ઉપર હુમલો કરવાના મુદ્દે ‘સુખી’ના સાગરિતો સામે કાર્યવાહી થઈ હતી. દારૂના અનેક કેસ નોંધાયા પછી છેલ્લા થોડા સમયથી ‘સુખી’એ તેના પોલીસમિત્રોની સલાહથી જ જુગારનો અડ્ડો શરૂ કર્યાની ચર્ચા છે. જો કે, રથયાત્રા આવતાં અને લઠ્ઠાકાંડના વિવાદ પછી ‘સુખી’ના અડ્ડા ઉપર દરોડો પાડ્યો છે.